**Մարզպետի տեղակալ Լևոն Սարգսյանի ելույթը սոցիալական աշխատողի օրվան նվիրված հանդիպում-քննարկմանը 10.11.2016**

  Նոյեմբերի 10-ին մարզպետի տեղակալ Լևոն Սարգսյանը Տավուշի մարզպետարանում մասնակցել է սոցիալական աշխատողի օրվան նվիրված հանդիպում-քննարկմանը, հանդես եկել ելույթով: Միջոցառմանը ներկա են եղել սոցիալական ոլորտի պատասխանատուներ, գործընկեր կազմակերպությունների ներկայացուցիչներ: Լևոն Սարգսյանը իր և Տավուշի մարզպետ Հովիկ Աբովյանի անունից շնորհավորել է ոլորտի աշխատողներին մասնագիտական տոնի կապակցությամբ, նշել, որ շատ կարևոր ու պատասխանատու աշխատանք է այսօր իրականացնում սոցիալական աշխատողը՝ նպատակ ունենալով օգնել սոցիալական խնդիրների մեջ հայտնված մարդուն  ու լուծում տալ նրա խնդիրներին: Նա նաև շնորհակալություն է հայտնել տարիների համատեղ ու նպատակաուղղված թիմային աշխատանքի համար, որի արդյունքում բազմաթիվ հաջողություններ են գրանցվել: Ակնառու են հաջողությունները հատկապես ներառական կրթության ներդրման ուղղությամբ: Իր խոսքը Լևոն Սարգսյանն ավարտել է բարեմաղթանքով՝ ցանկանալով բոլորին նորանոր հաջողություններ ու ձեռքբերումներ մեծ նվիրում ու պատասխանատվություն պահանջող իրենց աշխատանքում, հավաստիացրել, որ համագործակցությունը շարունակվելու է, և մարզպետարանը այդ համագործակցության մեջ մնալու է որպես ակտիվ գործընկեր: